饥弭乱，城东火延民居，望风叩拜，火辄返，民筑回风阁。纪异擢广西副使，会土司蚕食边界，下檄责之，遂归侵地。柳庆间多剧盗，率诸将削平之，进参政。自握宪至分藩，皆以廉节饬躬，文武将吏无敢以餽遗进者。会督抚征黎，召兵于苍梧，以议不合罢归，两台交章荐不起。与吉水邹元标善，尝语之曰：自安古处，恐难谐俗。流芳答曰：非欲立异，率吾性耳。年七十二卒。